বন্ধ হ'ব পাৰে নেকি অসমত শতাধিক শাখা থকা আৰু নিম্ন আয়ৰ নাগৰিকৰ মাজত সোনকালেই ঠাই উলিয়াই লোৱা বন্ধন বেংক? এই প্ৰশ্নৰ অৱতাৰণা হৈছে আজি ৰিজাৰ্ভ বেংকে দিয়া এটা নিৰ্দেশনাৰ পৃ্ষ্ঠভূমিত। আজি এটা কাঢ়া নিৰ্দেশত বন্ধন বেংকক ৰিজাৰ্ভ বেংকৰ আগতীয়া অনুমতি অবিহনে নতুন শাখা নুখুলিবলৈ কোৱা হৈছে। লগতে মুখ্য কাৰ্য্যবাহীৰ দৰমহা এতিয়া থকা অৱস্থাতে ৰাখিবলৈ কোৱা হৈছে।
ৰিজাৰ্ভ বেংকৰ এই নিৰ্দেশটোত বন্ধন বেংকটোৱে অংশীদাৰিত্বৰ নিয়ম (shareholding rules) মানি চলাত ব্যৰ্থ হোৱা বুলি কোৱা হৈছে।
উল্লেখযোগ্য যে কলকাতাত মুখ্য কাৰ্য্যালয় থকা বন্ধন বেংকৰ অসমত ব্যৱসায় শেহতীয়া দুবছৰত যথেষ্ট সম্প্ৰসাৰিত হৈছে। বিশেষকৈ প্ৰায়বোৰ গাৱঁতে মহিলাসকলে সৰু সৰু গোট গঠন কৰি এই বেংকৰ পৰা ধন সুতলৈ লোৱাৰ লগতে ইয়াত জমাও থয়। যদিও বেংকটোৰ শাখা কম, এজেণ্টৰ জৰিয়তে চলোৱা বেংকৰ এই ব্যৱসায়ৰ পৰিসৰ অতি বিস্তৃত হৈ আছে।
বেংকটোৰ ৱেবছাইটত থকা মতে, ৮৪০টা শাখা আছে। আজিৰ ৰিজাৰ্ভ বেংকৰ নিৰ্দেশটোৰ মতে, বেংকটোৱে Non Operative Financial Holding Company (NOFHC)ত ইয়াৰ অংশ ৪০ শতাংশলৈ হ্ৰাস কৰাত ব্যৰ্থ হৈছে, যিটো অনুজ্ঞাপত্ৰ লাভৰ এটা চৰ্ত আছিল।
মন কৰিব লগীয়া যে বন্ধন বেংকে সহজে টকা ঋণ দি পিছত ডকাহকা দি তাৰ সুত আদায় কৰা বুলি বিভিন্ন সময়ত অভিযোগ উঠি আহিছে। আনকি বন্ধন বেংকৰ নিয়মীয়া কিস্তি সময়ত দিব নোৱৰা বাবে মাৰপিট কৰাৰো অভিযোগ উঠি আহিছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
